title: Jean Robic
text: Jean Robic, ganet d’an 10 a viz Mezheven 1921 e Vouziers, e Bro-C'hall, en Ardennes, ha marvet d’ar 6 a viz Here 1980 en ur gwallzardoud karr-tan e Claye-Souilly, a oa ur marc’hhouarner breizhat. Lesanvet e voe “Biquet”, “Tête-de-cuir” dre ma wareze e benn gant un tokarn lêr, “Trompe-la-mort” ivez... Pa oa yaouank en doa bevet e Radeneg e-lec'h ma talc'he e dad ur stal marc'hoù-houarn. E anv zo bet roet d'ar straed ma oa an ti a oa o chom ennañ d’ar mare-se. Ur paotr tagnous e oa met karet e voe gant ar Vretoned koulz ha gant ar C'hallaoued war-lerc'h an Eil brezel-bed. Adalek 1945 ha 1954 e voe marc'hhouarner a-vicher. 38 vloaz e oa p'en doa redet Tro Bro-C'hall war varc'h-houarn evit ar wech diwezhañ.
  
  E 1947 en doa gounezet Tro Bro-C'hall war varc'h-houarn hep bezañ gwisket ar roched velen e-kerzh ar redadeg. Pa oa o sortial eus Rouen, evit gwir, setu eñ, skoazellet gant Edward Fachleitner ha Lucien Teisseire, o pignat trumm gant ur grapenn, o lezel pell-pell war e lerc’h Pierre Brambilla, ar roched melen. Hag eñ da wiskañ ar roched melen e dibenn an tennad, ha Fachleitner en eil plas eus an Dro Frañs-se. Robic a soñje dezhañ e oa aet ar maout gantañ dre hantouriezh santez Anna, patromez ar Vretoned. Setu perak e profas e roched melen da vazilikenn Santez-Anna-Wened. Gallout a reer gwelet ar roched melen-se a oa bet gounezet gantañ hiziv er vazilikenn hiziv an deiz c’hoazh.
  
  Skipailhoù 
  
   1943: Génial Lucifer (Frañs) 
   1944: Génial Lucifer (Bro dianav) 
   1945: Genial Lucifer (Frañs) 
   1946: Génial Lucifer - Hutchinson (Frañs) 
   1947: Génial Lucifer - Hutchinson (Frañs) 
   1948: Génial Lucifer - Hutchinson (Frañs) 
   1949: Génial Lucifer - Hutchinson (Frañs) 
   1950: Thomann - Riva sport (Bro dianav) 
   1951: Automoto - Dunlop (Frañs) 
   1952: Colomb - Dunlop (Frañs) 
   1953: Terrot - Hutchinson (Frañs) 
   1954: Terrot - Hutchinson (Frañs) 
   1955: Gitane - Hutchinson (Frañs) 
   1956: Essor - Leroux (Frañs) 
   1957: Essor - Leroux (Frañs) 
   1958: Margnat - Coupry (Frañs) 
   1959: Margnat - Coupry (Frañs) 
   1960: Rochet - Margnat (Frañs) 
   1961: Margnat - Rochet - Dunlop (Frañs)
  Pa veze Tro Frañs e rede dre vras evit ar skipailh «Ouest» (a oa Breizh e-barzh).
  
  Roll ar redadegoù gounezet gantañ 
   Tro Bro-C'hall : 1947 (6 tennad a voe gounezet gantañ ; An eil e voe e Priz Meur ar Menez e 1949; 3de: 1947, 1948)
   Tro Suis : 1945
   Roma-Napoli-Roma: 1950 (a-dreñv marc’h-tan ) (3e: 1952)
   “Omnium de la Route”: 1945
   Tro Haute-Savoie: 1952
   “Critérium de la Polymultipliée”: 1952
   Redadeg war savioù e Mont Faron: 1948, 1949
   Redadeg war savioù Aranzazu: 1949, 1950
   Dre Lausanne: 1948 
   Kampion belo-cross ar bed : 1950, dalc’h 1añ
   Kriteriom belo-cross Etrebroadel : 1947 (Kampion ar bed)
   Kampion belo-cross Frañs : 1945
  
  Disoc’hoù Tro Frañs 
   Tro Bro-C'hall 1947 : Trec’hour er renkadur hollek ha 3 zennad gounezet gantañ.
   Tro Bro-C'hall 1948 : er 16 plas eus ar renkadur hollek
   Tro Bro-C'hall 1949 : er 4 plas eus ar renkadur hollek hag 1 tennad gounezet gantañ
   Tro Bro-C'hall 1950 : en 12 plas eus ar renkadur hollek
   Tro Bro-C'hall 1951 : er 27 plas eus ar renkadur hollek
   Tro Bro-C'hall 1952 : er 5 plas eus ar renkadur hollek hag 1 tennad gounezet gantañ
   Tro Bro-C'hall 1953 : Dilez e-pad ar 14 tennad hag 1 tennad gounezet gantañ
   Tro Bro-C'hall 1954 : Dilez e-pad ar 5 tennad
   Tro Bro-C'hall 1955 : Dilez e-pad an 10 tennad 
   Tro Bro-C'hall 1959 : Dilez e-pad an 20 tennad
  
  Liammoù diavaez 
   Robic et le Tour 1947
  
  Marc'hhouarnerien Breizh
  Gounideien Tro Bro-C'hall
  Ganedigezhioù 1921
  Marvioù 1980